2-jarige dood ná sy in krokodilkamp belandArgieffoto ŉ Tweejarige dogtertjie is dood nadat sy op haar ouers se plaas naby Siem Reap in die noordweste van Kambodja in ŉ krokodilkamp ingeval het. The Daily Mirror berig Rom Roath Neary se pa het Sondag omstreeks 10:00 by die huis gekom en na sy kind begin soek. Hy het ŉ skedel in die krokodilkamp agter die huis aangetref en besef wat gebeur het. Volgens die berig was die dogtertjie saam met haar ma by die huis. Haar ma het onlangs geboorte geskenk en was besig om na haar pasgebore baba om te sien. Rom het weggedwaal van haar ma af en toe in die kamp beland. Die peuter se ouers het onlangs ŉ hoë heining om die krokodilkamp gebou, maar die spasies in die heining was groot genoeg vir ŉ kind om deur te pas. The Epoch Times berig verskeie inwoners in die gebied teel met krokodille vir hul vleis en leer. Plaaslike polisiebeamptes het ouers aangemoedig om ŉ oog op hul kinders te hou. Dit is nie duidelik of enige aanklagte teen Neary se ouers aanhangig gemaak sal word nie.